P6_TA(2005)0091

Rikosoikeudellisissa menettelyissä noudatettavat oikeudet *

Euroopan parlamentin lainsäädäntöpäätöslauselma ehdotuksesta neuvoston puitepäätökseksi eräistä rikosoikeudellisissa menettelyissä Euroopan unionin alueella noudatettavista oikeuksista (KOM(2004)0328 — C6-0071/2004 — 2004/0113(CNS))

(Kuulemismenettely)

Euroopan parlamentti, joka

- ottaa huomioon komission ehdotuksen (KOM(2004)0328) [1],

- ottaa huomioon Euroopan unionista tehdyn sopimuksen 31 artiklan 1 kohdan c alakohdan,

- ottaa huomioon Euroopan unionista tehdyn sopimuksen 39 artiklan 1 kohdan, jonka mukaisesti neuvosto on kuullut parlamenttia (C6-0071/2004),

- ottaa huomioon työjärjestyksen 93 ja 51 artiklan,

- ottaa huomioon kansalaisvapauksien sekä oikeus- ja sisäasioiden valiokunnan mietinnön ja oikeudellisten asioiden valiokunnan lausunnon (A6-0064/2005);

1. hyväksyy komission ehdotuksen sellaisena kuin se on tarkistettuna;

2. pyytää komissiota muuttamaan ehdotustaan vastaavasti EY:n perustamissopimuksen 250 artiklan 2 kohdan mukaisesti;

3. pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta;

4. kehottaa puhemiestä välittämään parlamentin kannan neuvostolle ja komissiolle.

KOMISSION TEKSTI | PARLAMENTIN TARKISTUKSET |

Tarkistus 1

Koko teksti

| Ilmaus "viipymättä" korvataan ilmauksella "ilman aiheetonta viivytystä". (Vastaava muutos tehdään kaikkialle tekstiin.) |

Tarkistus 2

Johdanto-osan 5 a kappale (uusi)

| (5 a) Euroopan ihmisoikeussopimuksessa määrättyjä oikeuksia olisi pidettävä vähimmäisvaatimuksina, joita jäsenvaltioiden on kaikissa tapauksissa noudatettava aivan samoin kuin Euroopan ihmisoikeustuomioistuimen oikeuskäytäntöä. |

Tarkistus 3

Johdanto-osan 7 kappale

(7) Vastavuoroisen tunnustamisen periaate perustuu jäsenvaltioiden vankkaan keskinäiseen luottamukseen. Luottamuksen vahvistamiseksi tässä puitepäätöksessä säädetään eräistä menettelyllisistä takeista perusoikeuksien suojaamiseksi. Nämä oikeusturvatakeet perustuvat Euroopan ihmisoikeussopimuksen noudattamista koskevaan jäsenvaltioiden oikeusperinteeseen. | (7) Vastavuoroisen tunnustamisen periaate perustuu jäsenvaltioiden vankkaan keskinäiseen luottamukseen. Luottamuksen vahvistamiseksi tässä puitepäätöksessä säädetään eräistä menettelyllisistä takeista perusoikeuksien suojaamiseksi. Nämä oikeusturvatakeet perustuvat Euroopan ihmisoikeussopimuksen ja Euroopan unionin perusoikeuskirjan noudattamista koskevaan jäsenvaltioiden oikeusperinteeseen. |

Tarkistus 51

Johdanto-osan 8 kappale

(8) Ehdotettujen säännösten tarkoituksena ei ole vaikuttaa voimassa oleviin kansallisiin säännöksiin, jotka liittyvät eräiden vakavien ja monitahoisten rikollisuuden muotojen, erityisesti terrorismin, torjuntaan. | (8) Ehdotettujen säännösten tarkoituksena ei ole vaikuttaa voimassa oleviin kansallisiin säännöksiin, jotka liittyvät eräiden vakavien ja monitahoisten rikollisuuden muotojen, erityisesti terrorismin, torjuntaan. Kaikkien toimenpiteiden on oltava Euroopan ihmisoikeussopimuksen ja Euroopan unionin perusoikeuskirjan mukaisia. |

Tarkistus 5

Johdanto-osan 10 kappale

(10) Yhteisiä vähimmäissääntöjä voitaisiin alkuvaiheessa soveltaa viidellä sopivaksi todetulla alalla. Ne ovat oikeusavun saatavuus, tulkkaus- ja käännösavun saatavuus, huolehtiminen erityishuomion antamisesta henkilölle, joka ei kykene seuraamaan menettelyä, konsuliviranomaisten apu pidätetylle ulkomaalaiselle sekä oikeuksia koskevan kirjallisen ilmoituksen antaminen rikoksesta epäillylle tai syytetylle. | (10) Jäsenvaltioiden keskinäisen luottamuksen lisäämiseksi olisi suojatoimia toteutettava myös rikosten uhrien ja rikosten todistajien eikä pelkästään rikoksesta epäiltyjen perusoikeuksien suojaamiseksi. Tässä puitepäätöksessä keskitytään kuitenkin rikoksesta epäiltyjen oikeuksien turvaamiseen. Yhteisiä vähimmäissääntöjä voitaisiin alkuvaiheessa soveltaa viidellä sopivaksi todetulla alalla. Ne ovat oikeusavun saatavuus, tulkkaus- ja käännösavun saatavuus, tarvittava huolehtiminen sellaisten henkilöiden erityisistä tarpeista, jotka eivät kykene seuraamaan menettelyä, konsuliviranomaisten apu pidätetylle ulkomaalaiselle sekä oikeuksia koskevan kirjallisen ilmoituksen antaminen rikoksesta epäillylle tai syytetylle. |

Tarkistus 6

Johdanto-osan 10 a kappale (uusi)

| (10 a) Tätä puitepäätöstä olisi kahden vuoden kuluttua sen voimaantulosta arvioitava saatujen kokemusten perusteella. Tarvittaessa siihen olisi tehtävä muutoksia oikeusturvatakeiden parantamiseksi. |

Tarkistus 8

Johdanto-osan 16 kappale

(16) Oikeus konsuliviranomaisten apuun perustuu konsulisuhteita koskevan vuoden 1963 Wienin yleissopimuksen 36 artiklaan, jonka mukaan valtioilla on oikeus pitää yhteyttä kansalaisiinsa. Tässä puitepäätöksessä oikeus annetaan valtioiden sijasta Euroopan kansalaisille. Näin lisätään puitepäätöksen näkyvyyttä ja siten myös sen vaikutusta. Kun kehitetään vapauteen, turvallisuuteen ja oikeuteen perustuvaa aluetta, jossa jäsenvaltiot luottavat toisiinsa, tarpeen turvautua konsuliviranomaisten apuun pitäisi kuitenkin pidemmällä aikavälillä vähetä ja lopulta hävitä tyystin. | (16) Oikeus konsuliviranomaisten apuun perustuu konsulisuhteita koskevan vuoden 1963 Wienin yleissopimuksen 36 artiklaan, jonka mukaan valtioilla on oikeus pitää yhteyttä kansalaisiinsa. Tässä puitepäätöksessä oikeus annetaan valtioiden sijasta Euroopan kansalaisille. Näin lisätään puitepäätöksen näkyvyyttä ja siten myös sen vaikutusta. |

Tarkistus 9

Johdanto-osan 17 kappale

(17) Kirjallisen ilmoituksen antaminen epäillylle tai syytetylle hänen perusluonteisista oikeuksistaan edistää menettelyn oikeudenmukaisuutta ja varmistaa osaltaan, että jokainen rikoksesta epäilty tai syytetty tuntee oikeutensa. Jos epäilty tai syytetty ei tunne oikeuksiaan, hänen on vaikeampi vaatia saada käyttää niitä. Tämä ongelma voidaan ratkaista antamalla hänelle oikeuksia koskeva selkeä kirjallinen ilmoitus. | (17) Kirjallisen ilmoituksen antaminen epäillylle tai syytetylle hänen perusluonteisista oikeuksistaan edistää menettelyn oikeudenmukaisuutta ja varmistaa osaltaan, että jokainen rikoksesta epäilty tai syytetty tuntee oikeutensa. Jos epäilty tai syytetty ei tunne oikeuksiaan, hänen on vaikeampi vaatia saada käyttää niitä. Tämä ongelma voidaan ratkaista antamalla hänelle oikeuksia koskeva selkeä kirjallinen ilmoitus. Epäiltyjen, joilla on näkövamma tai lukemisvaikeuksia, olisi saatava suullinen ilmoitus perusoikeuksistaan. |

Tarkistus 10

Johdanto-osan 18 kappale

(18) Olisi perustettava järjestelmä tämän puitepäätöksen tehokkuuden arvioimiseksi. Sen vuoksi jäsenvaltioiden tulisi kerätä ja tallentaa tietoja arviointia ja seurantaa varten. Komissio voisi laatia näiden tietojen perusteella kertomuksia, jotka julkaistaan. Näin lisättäisiin keskinäistä luottamusta, kun jokainen jäsenvaltio tietäisi kaikkien muiden jäsenvaltioiden noudattavan oikeudenkäyntioikeuksia. | (18) Olisi perustettava järjestelmä tämän puitepäätöksen tehokkuuden arvioimiseksi. Sen vuoksi jäsenvaltioiden tulisi kerätä ja tallentaa tietoja muun muassa valtiosta riippumattomilta järjestöiltä, hallitusten välisiltä järjestöiltä ja asianajajien, tulkkien ja kääntäjien ammattialajärjestöiltä arviointia ja seurantaa varten. Komissio voisi laatia näiden tietojen perusteella kertomuksia, jotka julkaistaan. Näin lisättäisiin keskinäistä luottamusta, kun jokainen jäsenvaltio tietäisi kaikkien muiden jäsenvaltioiden noudattavan oikeudenkäyntioikeuksia. |

Tarkistus 11

1 artiklan 1 kohdan 2 alakohta

Edellä tarkoitettuja menettelyjä kutsutaan jäljempänä "rikosoikeudellisiksi menettelyiksi". | Poistetaan. |

Tarkistus 12

1 artiklan 2 kohta

2. Oikeudet koskevat ketä tahansa rikoksesta epäiltyä henkilöä (jäljempänä "epäilty") siitä lähtien, kun jäsenvaltion toimivaltaiset viranomaiset ovat ilmoittaneet hänelle, että hänen epäillään tehneen rikoksen, siihen asti, kun hänet tuomitaan. | 2. Oikeudet koskevat jokaista rikoksesta epäiltyä henkilöä (jäljempänä "epäilty") tai, jos epäilty on oikeushenkilö, oikeushenkilön edustajaa siitä lähtien, kun jäsenvaltion toimivaltaiset viranomaiset ovat olleet yhteydessä epäiltyyn tai hänen edustajaansa, siihen asti, kun asia on ratkaistu lopullisella tuomiolla ja myös mahdollisen muutoksenhaun johdosta on annettu ratkaisu. |

Tarkistus 13

1 a artikla (uusi)

| 1 a artikla Määritelmät Tässä puitepäätöksessä tarkoitetaan: (a)"oikeudellisella neuvonnalla"lakimiehen tai 4 artiklan 1 kohdassa tarkoitetun vaadittavan kelpoisuuden omaavan henkilön epäillylle antamaa neuvontaa ennen kuin tätä kuulustellaan epäillystä rikoksesta ja kuulustelujen aikana;lakimiehen tai 4 artiklan 1 kohdassa tarkoitetun vaadittavan kelpoisuuden omaavan henkilön koko rikosoikeudellisen menettelyn ajan epäillylle antamaa neuvontaa ja hänen toimimistaan tämän edustajana;(b)"rikosoikeudellisella menettelyllä"(i)menettelyä epäillyn syyllisyyden tai syyttömyyden toteamiseksi tai hänen tuomitsemisekseen,(ii)edellä (i) alakohdassa tarkoitetun menettelyn johdosta tehdyn muutoksenhaun käsittelyä, tai(iii)hallintoviranomaisten käynnistämää menettelyä toimista, jotka ovat jäsenvaltion lainsäädännön mukaisesti rangaistavia, kun menettelyssä tehtävä päätös voi johtaa kanteen nostamiseen tuomioistuimessa, jolla on toimivalta erityisesti rikosasioissa;c)"perheenjäseniin rinnastettavilla henkilöillä"henkilöitä, jotka jäsenvaltion lainsäädännön mukaisesti elävät epäillyn kanssa rekisteröidyssä tai muuten laillistetussa samaa sukupuolta olevien parisuhteessa,henkilöitä, jotka elävät yhdessä epäillyn kanssa ja joilla on sama asuinpaikka. |

Tarkistus 14

1 b artikla (uusi)

| 1 b artikla Oikeus puolustautua Ennen kuin epäillyt antavat lausumia tai heti kun heidän vapauteensa kohdistetaan rajoituksia ennen lausumien antamista, sen mukaan kumpi ajankohta on aikaisempi, heillä on oikeus saada viranomaisilta tieto siitä, mistä heitä syytetään ja millä perusteella. |

Tarkistus 15

2 artikla

1. Epäillyllä on halutessaan oikeus oikeudelliseen neuvontaan siitä lähtien, kun se on mahdollista, siihen asti, kun rikosoikeudellinen menettely päättyy. | 2. Epäillyllä on oikeus saada oikeudellista neuvontaa ennen kuin hän vastaa rikossyytteeseen liittyviin kysymyksiin. |

1. Epäillyllä on oikeus oikeudelliseen neuvontaan ilman aiheetonta viivytystä (24 tunnin kuluessa kiinniottamisesta). | 2. Epäillyllä on oikeus saada oikeudellista neuvontaa aina ennen kuulusteluja, rikosoikeudellisen menettelyn kaikissa vaiheissa ja oikeusasteissa ja kaikkien kuulustelujen aikana. |

Tarkistus 16

2 artiklan 2 a kohta (uusi)

| 2 a. Epäillyllä on oikeus keskustella lakimiehensä kanssa kahden kesken (vaikkakin poliisin valvomissa tiloissa, jos turvallisuussyyt sitä edellyttävät), niin että varmistetaan keskustelun pysyminen täysin luottamuksellisena,tutustua kaikkeen rikosoikeudelliseen menettelyyn liittyvään aineistoon, myös lakimiehensä välityksellä,varmistua, että hänen lakimiehensä pidetään ajan tasalla rikosoikeudellisen menettelyn kulusta ja että hän on läsnä kuulusteluissa,varmistua, että hänen lakimiehensä on läsnä tuomioistuimessa ja esittää tuomioistuimelle kysymyksiä jutun valmistavassa käsittelyssä ja pääkäsittelyssä. |

Tarkistus 17

2 artiklan 2 b kohta (uusi)

| 2 b. Jos oikeutta oikeudelliseen neuvontaan ei noudateta, kaikki rikosoikeudellisessa menettelyssä sen jälkeen toteutetut ja siitä riippuvat toimet mitätöityvät. |

Tarkistus 18

2 artiklan 2 c kohta (uusi)

| 2 c. Jäsenvaltioiden on varmistettava, että lakimies voi etukäteen tutustua kaikkiin asiakirjoihin kohtuullisen ajan puolustuksen valmistelemiseksi. |

Tarkistus 19

3 artiklan johdantokappale

Vaikka epäillyllä on oikeus kieltäytyä oikeudellisesta neuvonnasta tai puolustautua henkilökohtaisesti kaikissa rikosoikeudellisissa menettelyissä, menettelyn oikeudenmukaisuuden turvaamiseksi on välttämätöntä, että tietyille epäillyille tarjotaan oikeudellista neuvontaa. Sen vuoksi jäsenvaltioiden on huolehdittava siitä, että epäilty voi saada oikeudellista neuvontaa seuraavissa tapauksissa: | Vaikka epäillyllä on oikeus kieltäytyä oikeudellisesta neuvonnasta tai puolustautua henkilökohtaisesti kaikissa rikosoikeudellisissa menettelyissä, menettelyn oikeudenmukaisuuden turvaamiseksi on välttämätöntä, että epäillyille tarjotaan oikeudellista neuvontaa. Sen vuoksi jäsenvaltioiden on huolehdittava siitä, että epäilty voi saada oikeudellista neuvontaa, ja etenkin seuraavissa tapauksissa: |

Tarkistus 20

3 artiklan 2 luetelmakohta

—häntä syytetään virallisesti rikoksesta, johon liittyy monitahoisia tosiseikkoja tai oikeudellisia näkökohtia tai josta voidaan määrätä ankara rangaistus, erityisesti jos asianomaisessa jäsenvaltiossa rikoksesta määrättävä vähimmäisrangaistus on enemmän kuin yksi vuosi vankeutta, | —häntä syytetään virallisesti rikoksesta, johon liittyy monitahoisia tosiseikkoja tai oikeudellisia näkökohtia tai josta voidaan määrätä ankara rangaistus, erityisesti jos rikoksesta asianomaisessa jäsenvaltiossa säädetty vähimmäisrangaistus on vankeutta, |

Tarkistus 21

3 artiklan 5 luetelmakohta

—hän on ikänsä tai henkisen tai fyysisen tilansa vuoksi ilmeisen kykenemätön ymmärtämään menettelyn sisältöä tai merkitystä. | —hän on ikänsä tai henkisen tai fyysisen tilansa vuoksi todennäköisesti tai ilmeisesti kykenemätön ymmärtämään menettelyn sisältöä tai merkitystä. |

Tarkistus 22

3 artiklan 5 a luetelmakohta (uusi)

| —hänet on pidätetty rikosoikeudellisessa menettelyssä kuulemista varten. |

Tarkistus 23

4 artiklan 1 kohta

1. Jäsenvaltioiden on huolehdittava siitä, että tämän puitepäätöksen mukaista oikeudellista neuvontaa saavat antaa ainoastaan direktiivin 98/5/EY 1 artiklan 2 kohdan a alakohdassa tarkoitetut asianajajat. | 1. Jäsenvaltioiden on huolehdittava siitä, että tämän puitepäätöksen mukaista oikeudellista neuvontaa saavat antaa direktiivin 98/5/EY 1 artiklan 2 kohdan a alakohdassa tarkoitetut asianajajat tai muut sovellettavien kansallisten säännösten mukaan vaadittavan kelpoisuuden omaavat henkilöt. |

Tarkistus 24

4 artiklan 2 kohta

2. Jäsenvaltioiden on huolehdittava siitä, että niillä on käytössä järjestelmä asianajajan vaihtamiseksi, jos annettu oikeudellinen neuvonta osoittautuu tehottomaksi. | 2. Jäsenvaltioiden on huolehdittava siitä, että puolustajina toimivien lakimiesten tehokkuutta koskevia valituksia käsittelemään nimetään riippumaton elin. Tarvittaessa tämä elin voi osoittaa lakimiehen tilalle toisen. |

Tarkistus 25

4 artiklan 2 a kohta (uusi)

| 2 a. Tässä puitepäätöksessä vahvistetut prosessuaaliset määräajat alkavat kulua vasta, kun lakimies on saanut asiasta ilmoituksen, riippumatta siitä, onko epäilty saanut ilmoituksen jo aikaisemmin. |

Tarkistus 26

5 artiklan 1 kohta

1. Kun sovelletaan 3 artiklaa, jäsenvaltioiden on vastattava oikeudellisista kustannuksista tai osasta niitä, jos kustannuksista koituisi muuten kohtuuton taloudellinen rasitus epäillylle tai hänen huollettavilleen. | 1. Jäsenvaltioiden on huolehdittava siitä, että epäillylle annetaan maksutonta oikeudellista neuvontaa ja hänen oikeudelliset kustannuksensa katetaan, olipa kyse palkkioista, menoista tai oikeudenkäyntikuluista, taikka jäsenvaltion, jossa rikosoikeudellinen menettely tapahtuu, on vastattava oikeudellisesta neuvonnasta aiheutuvista kustannuksista tai osasta niitä, jos kustannuksista koituisi muuten kohtuuton taloudellinen rasitus epäillylle tai hänen huollettavilleen tai hänen taloudellisesta tuestaan riippuvaisille henkilöille. |

Tarkistus 27

6 artiklan 1 kohta

1. Jäsenvaltioiden on huolehdittava menettelyn oikeudenmukaisuuden turvaamiseksi siitä, että epäillylle, joka ei ymmärrä menettelyn kieltä, annetaan maksutonta tulkkausta. | 1. Jäsenvaltioiden on huolehdittava siitä, että epäillylle, joka ei ymmärrä tai puhu menettelyssä käytettävää kieltä, annetaan maksutonta tulkkausta menettelyn kaikissa vaiheissa ja oikeusasteissa ja epäillyn pyynnöstä myös hänen ja hänen lakimiehensä välisissä tapaamisissa. |

Tarkistus 28

6 artiklan 2 kohta

2. Jäsenvaltioiden on tarvittaessa huolehdittava siitä, että epäillyn rikosoikeudellisen menettelyn aikana saama oikeudellinen neuvonta tulkataan hänelle maksutta. | 2. Jäsenvaltioiden on huolehdittava siitä, että jos epäilty ei ymmärrä tai puhu menettelyn kieltä, tulkki on läsnä: kaikissa epäillyn ja hänen lakimiehensä välisissä tapaamisissa, jos lakimies tai epäilty katsoo sen tarpeelliseksiaina, kun lainvalvontaviranomaiset kuulustelevat epäiltyä rikoksesta, josta häntä epäilläänaina, kun epäillyn on oltava läsnä oikeudessa kyseiseen rikokseen liittyen. |

Tarkistus 29

6 artiklan 3 a kohta (uusi)

| 3 a. Toimivaltaisten tuomioistuinten hyväksymistä tulkeista on pidettävä kansallista tulkkiluetteloa. |

Tarkistus 30

7 artiklan 1 kohta

1. Jäsenvaltioiden on huolehdittava menettelyn oikeudenmukaisuuden turvaamiseksi siitä, että epäillylle, joka ei ymmärrä menettelyn kieltä, annetaan maksutta käännökset kaikista olennaisista asiakirjoista. | 1. Jäsenvaltioiden on huolehdittava menettelyn oikeudenmukaisuuden turvaamiseksi siitä, että epäillylle, joka ei ymmärrä tai ei osaa lukea menettelyssä käytettävää kieltä taikka kieltä, jolla asiaan liittyvät asiakirjat on laadittu, jos se on eri kuin menettelyssä käytettävä kieli, annetaan maksutta käännökset kaikista olennaisista asiakirjoista tarvittaessa millä tahansa Euroopan unionin virallisista kielistä tai jollakin muulla kielellä, jota epäilty ymmärtää. |

Tarkistus 31

7 artiklan 2 kohta

2. Päätöksen siitä, mitä asiakirjoja on käännettävä, tekevät toimivaltaiset viranomaiset. Epäillyn asianajaja voi pyytää käännöstä myös muista asiakirjoista. | Poistetaan. |

Tarkistus 32

8 artiklan 1 kohta

1. Jäsenvaltioiden on huolehdittava siitä, että menettelyssä käytetyt kääntäjät ja tulkit ovat riittävän päteviä tuottaakseen virheettömiä käännöksiä ja tulkkausta. | 1. Jäsenvaltioiden on huolehdittava siitä, että perustetaan kansallinen virallisten kääntäjien ja tulkkien luettelo, johon voivat päästä kaikkien jäsenvaltioiden kielten alan ammattihenkilöt, joilla on koko unionissa yhdenmukainen pätevyys. Luetteloon otettujen on noudatettava kansallisia tai yhteisön toimintasääntöjä, joilla pyritään varmistamaan käännöksen ja tulkkauksen puolueettomuus ja oikeellisuus. |

Tarkistus 33

9 artikla

Kun käytetään tulkkia, jäsenvaltioiden on laadun valvomiseksi huolehdittava siitä, että menettelystä tehdään ääni- tai kuvatallenne. Osapuolille on toimitettava tallenteen transkriptio riitauttamisen varalta. Transkriptiota saadaan käyttää ainoastaan tulkkauksen virheettömyyden tarkistamiseen. | Kun käytetään tulkkia, jäsenvaltioiden on laadun valvomiseksi huolehdittava siitä, että menettelystä tehdään ääni- tai kuvatallenne. Riitauttamistapauksissa asianosaisille on toimitettava tallenne kirjalliseen muotoon saatettuna. |

Tarkistus 34

10 artiklan 1 kohta

1. Jäsenvaltioiden on menettelyn oikeudenmukaisuuden turvaamiseksi huolehdittava siitä, että epäilty saa erityishuomiota, jos hän ei ikänsä tai fyysisen tai psyykkisen tilansa vuoksi kykene ymmärtämään tai seuraamaan menettelyn sisältöä tai merkitystä. | 1. Jäsenvaltioiden on menettelyn oikeudenmukaisuuden turvaamiseksi huolehdittava epäillyn erityisistä tarpeista, jos hän ei ikänsä, terveydentilansa, fyysisen tai psyykkisen vammaisuuden, lukutaidottomuuden tai erityisen tunnetilan vuoksi kykene ymmärtämään tai seuraamaan menettelyn sisältöä tai merkitystä. |

Tarkistus 35

10 artiklan 3 a kohta (uusi)

| 3 a. Jos epäillyn kuulumista huonommassa asemassa olevaan ryhmään ei arvioida ja ilmoiteta, kaikki rikosoikeudellisessa menettelyssä sen jälkeen toteutetut toimet mitätöityvät, ellei tilannetta korjata. |

Tarkistus 36

11 artiklan 2 kohta

2. Jäsenvaltioiden on huolehdittava siitä, että epäillylle annetaan tarvittaessa lääkärin apua. | 2. Jäsenvaltioiden on huolehdittava siitä, että epäillylle annetaan tarvittaessa tai jos epäilty tai hänen lakimiehensä katsoo sen tarpeelliseksi, lääkärin tai psykologin apua. |

Tarkistus 37

11 artiklan 3 kohta

3. Oikeus erityishuomioon voi tarvittaessa sisältää oikeuden siihen, että poliisin tai lainvalvontaviranomaisten suorittamissa kuulusteluissa on läsnä myös joku ulkopuolinen henkilö. | 3. Erityisten tarpeiden huomioon ottamiseen oikeutettu epäilty tai hänen lakimiehensä voi tarvittaessa pyytää, että poliisin tai oikeusviranomaisten suorittamissa kuulusteluissa on läsnä myös joku ulkopuolinen henkilö. |

Tarkistus 38

12 artiklan 1 kohta

1. Tutkintavankeuteen määrätyllä epäillyllä on oikeus siihen, että pidätyksestä ilmoitetaan viipymättä hänen perheenjäsenilleen ja näihin rinnastettaville henkilöille sekä hänen työpaikalleen. | 1. Tutkintavankeuteen määrätyllä tai toiseen säilytyspaikkaan siirretyllä epäillyllä on oikeus siihen, että pidätyksestä tai siirrosta ilmoitetaan ilman aiheetonta viivytystä hänen perheenjäsenilleen ja näihin rinnastettaville henkilöille. |

Tarkistus 39

12 artiklan 1 a kohta (uusi)

| 1 a. Tutkintavankeuteen määrätyllä epäillyllä on oikeus siihen, että pidätyksestä ilmoitetaan ilman aiheetonta viivytystä hänen työpaikalleen. |

Tarkistus 40

13 artiklan 2 kohta

2. Jäsenvaltioiden on huolehdittava siitä, että jos rikoksesta epäiltynä pidätetty henkilö ei halua kotivaltionsa konsuliviranomaisten apua, hänelle tarjotaan vaihtoehtona jonkin kansainvälisen humanitaarisen järjestön apua. | 2. Jäsenvaltioiden on huolehdittava siitä, että jos rikoksesta epäiltynä pidätetty henkilö ei halua kotivaltionsa konsuliviranomaisten apua, hänelle tarjotaan ilman aiheetonta viivytystä vaihtoehtona jonkin tunnustetun kansainvälisen humanitaarisen järjestön apua. |

Tarkistus 41

14 artiklan 1 kohta

1. Jäsenvaltioiden on huolehdittava siitä, että kaikille epäillyille annetaan kirjallinen ilmoitus heitä suoraan koskevista menettelyyn liittyvistä oikeuksista. Ilmoituksessa on mainittava vähintään tässä puitepäätöksessä esitetyt oikeudet. | 1. Jäsenvaltioiden on huolehdittava siitä, että kaikille epäillyille annetaan kirjallinen ilmoitus heitä suoraan koskevista menettelyyn liittyvistä oikeuksista. Ilmoituksessa on mainittava vähintään tässä puitepäätöksessä esitetyt oikeudet. Kirjallinen ilmoitus, niin sanottu Letter of Rights, on annettava epäillylle, kun häntä kuulustellaan ensimmäisen kerran poliisiasemalla tai muualla. |

Tarkistus 42

14 artiklan 1 kohdan a alakohta

| Jäsenvaltioiden on huolehdittava siitä, että oikeuksia koskeva kirjallinen ilmoitus on helposti saatavilla verkossa. Jäsenvaltioiden on huolehdittava siitä, että jos epäillyllä on näkövamma tai lukemisvaikeuksia, oikeuksia koskeva kirjallinen ilmoitus luetaan hänelle ääneen. |

Tarkistus 44

14 artiklan 3 a kohta (uusi)

| 3 a. Jäsenvaltioiden on päätettävä, mille muille kielille ilmoitus käännetään ottaen huomioon unionin alueella kolmansien maiden kansalaisten maahanmuuton tai oleskelun takia laajasti puhutut kielet. Tässä sovelletaan 2 ja 3 kohdan säännöksiä. |

Tarkistus 45

14 artiklan 4 kohta

4. Jäsenvaltioiden on edellytettävä, että sekä lainvalvontaviranomainen että epäilty, jos tämä suostuu siihen, allekirjoittavat oikeuksia koskevan ilmoituksen todisteeksi siitä, että ilmoitus on annettu ja otettu vastaan. Ilmoitus oikeuksista on laadittava kahtena allekirjoitettuna kappaleena, joista toinen jää lainvalvontaviranomaisen haltuun ja toinen epäillylle. Pöytäkirjaan on kirjattava, että ilmoitus on annettu epäillylle ja että tämä on allekirjoittanut sen tai kieltäytynyt allekirjoittamasta sitä. | 4. Tutkintaviranomaisen on laadittava oikeuksia koskevan kirjallisen ilmoituksen luovuttamisesta epäillylle pöytäkirja, jossa mainitaan luovuttamisajankohta ja mahdollisesti läsnä olleet henkilöt. |

Tarkistus 46

14 a artikla (uusi)

| 14 a artikla Syrjinnän kielto Jäsenvaltioiden on toimittava ennaltaehkäisevästi, jotta kaikille epäillyille henkilöille, rodusta ja etnisestä taustasta tai sukupuolisesta suuntautumisesta riippumatta, turvataan yhtäläinen oikeusavun saatavuus ja yhtäläinen kohtelu kaikissa rikosoikeudellisen menettelyn vaiheissa. |

Tarkistus 47

15 artiklan 1 kohta

1. Jäsenvaltioiden on edistettävä tämän puitepäätöksen arviointiin ja seuraamiseen tarvittavien tietojen keräämistä. | 1. Jäsenvaltioiden on kerättävä tämän puitepäätöksen arviointiin ja seuraamiseen tarvittavat tiedot vuosittain muun muassa valtiosta riippumattomilta järjestöiltä, hallitusten välisiltä järjestöiltä ja lakimiesten, tulkkien ja kääntäjien ammattialajärjestöiltä sekä toimitettava ne komissiolle. |

Tarkistus 48

15 artiklan 2 kohta

2. Arviointi ja seuranta toteutetaan Euroopan komission valvonnassa. Komissio koordinoi kertomusten laatimista arvioinnista ja seurannasta. Kertomukset voidaan julkaista. | 2. Arviointi ja seuranta toteutetaan vuosittain komission valvonnassa. Komissio koordinoi kertomusten laatimista arvioinnista ja seurannasta. Kertomukset on julkaistava. |

Tarkistus 49

16 artiklan 1 kohdan johdantokappale

1. Tämän puitepäätöksen säännösten arvioinnin ja seurannan toteuttamiseksi jäsenvaltioiden on huolehdittava siitä, että asiaankuuluvia tilasto- ja muita tietoja kerätään ja asetetaan käytettäväksi muun muassa seuraavista seikoista: | 1. Jäsenvaltioiden on toteutettava tarvittavat toimenpiteet huolehtiakseen siitä, että edelliseltä kalenterivuodelta on kunkin vuoden 31 päivään maaliskuuta mennessä kerätty ja asetettu käytettäväksi tiedot seuraavista seikoista: |

Tarkistus 50

16 artiklan 2 kohta

2. Arviointia ja seurantaa on toteutettava säännöllisin väliajoin analysoimalla tätä varten toimitettuja tietoja, joita jäsenvaltiot ovat keränneet tämän artiklan säännösten mukaisesti. | Poistetaan. |

[1] Ei vielä julkaistu virallisessa lehdessä.

--------------------------------------------------